Diari Oficial de la Generalitat Valenciana


Sumari del DOGV 9892, del 15-07-2024 (2024/7033)

RESOLUCIÓ de 10 de juliol de 2024, de la directora general de Personal, per la qual s'acorda l'aplicació de la tramitació d'urgència, a partir de la data de la firma, a les convocatòries dels concursos de trasllats de personal funcionari gestionat per la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9892

Data del DOGV
:   15-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7033

CVE
:   AYBB-V-4357-5720

Data del document
:   10-07-2024

Organisme emissor
:   Conselleria de Sanitat

Tipus de document
:   Resolució

L'article 33 de la Llei 39/2015, d'1 d'octubre, del procediment administratiu comú de les administracions públiques, permet acordar d'ofici, quan raons d'interés públic ho aconsellen, l'aplicació als procediments administratius de la tramitació d'urgència, per la qual es reduïxen a la mitat els terminis establits per al procediment ordinari, excepte els relatius a la presentació de sol·licituds i recursos.

Així, d’acord amb l'assenyalat en este precepte, esta Direcció General de Personal, acorda aplicar la tramitació d'urgència als procediments de provisió, concursos de trasllats de personal funcionari gestionat per la Conselleria de Sanitat.

*Antecedents de fet*

1r. Per Decret 71/2022, de 27 de maig, del Consell, s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública.

2n. Per Decret 178/2017, de 10 de novembre, del Consell, s'aprova l'oferta d'ocupació pública de 2017 per a personal gestionat per la Conselleria de Sanitat Universal i Salut Pública.

3r. Per Decret 256/2019, de 13 de desembre, del Consell, s'aprova de l'oferta d'ocupació pública de 2019 en l'àmbit de sanitat i salut pública.

4t. Per Resolució de 16 de desembre de 2022, del conseller de Sanitat Universal i Salut Pública, s'adopten les mesures necessàries per a l'execució i desenvolupament del capítol I del Decret 71/2022, de 27 de maig, del Consell.

5é. La tramitació d'urgència d'estos procediments ve motivada per la necessitat de donar compliment al requisit establit en l'article 114.12 de la Llei 4/2021, pel principi de seguretat jurídica, així com per l'execució simultània de les diferents ofertes d'ocupació pública convocades en els últims anys, especialment els derivats de la Llei 20/2021, la finalització de la qual està sotmesa a un termini peremptori.

*Fonaments de dret*

*Únic*

L'article 33 de la Llei 39/2015, d'1 d'octubre, permet acordar d'ofici l'aplicació al procediment de la tramitació d'urgència per raons d'interés públic. D'acord amb l'apartat 2 dl’esmentat article, no cap recurs contra l'acord que declare l'aplicació de la tramitació d'urgència, sense perjuí del procedent contra la resolució que pose fi al procediment.

Considerant, per tant, la concurrència d'este interés públic, exigit per a la tramitació d'urgència en l'article 33 de la Llei 39/2015, d'1 d'octubre, esta direcció general

RESOL

*Primer*

Aplicar la tramitació d'urgència als procediments de provisió de llocs relacionats amb els concursos de trasllats, reduint a cinc dies el termini per a presentar al·legacions i esmenes a la relació provisional de puntuació de mèrits, de llocs adjudicats, i de persones excloses.

*Segon*

Publicar la present resolució en el *Diari Oficial de la Generalitat Valenciana*.

Contra la present resolució no cabrà cap recurs, d'acord amb el que es disposa en l'article 33.2 de la Llei 39/2015, d'1 d'octubre.

  

València, 10 de juliol de 2024

Amparo Pinazo Gamir

Directora general de Personal